**Dispoziție**

**nr. 135 din 25 martie 2021**

**privind** **constituirea comisiei de recepţie la terminarea**

 **lucrărilor** **de execuție pentru înlocuirea** **unor panouri de gard la Depozitul de deșeuri Pata Rât, conform Contractului de lucrări nr. 5091/11/10.02.2021**

Preşedintele Consiliului Judeţean Cluj,

Analizând Referatul nr. 10930/23.03.2021 întocmit de către Direcţia Dezvoltare şi Investiţii, privind constituirea Comisiei de recepţie la terminarea lucrărilor de execuție privind înlocuirea panourilor de gard sustrase din împrejmuirea Depozitului de deșeuri Pata Rât închis, panouri cu toate anexele aferente, conform Contractului de lucrări nr. 5091/11/10.02.2021;

În conformitate cu prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrative, cu modificările și completările ulterioare;
* art. 2 alin. (1), art. 9 lit. i), art. 17, art. 22, art. 27 și art. 28 din Legea privind calitatea în construcţii nr. 10/1995, republicată, cu modificările și completările ulterioare;
* art. 11 lit. a) din Legea privind autorizarea executării lucrărilor de construcţii nr. 50/1991, republicată, cu modificările şi completările ulterioare,
* Hotărârii Guvernului nr. 766/1997pentru aprobarea unor regulamente privind calitatea în construcţii, cu modificările și completările ulterioare;
* art. 75 lit. c) pct. 1 din Normele metodologice de aplicare a Legii nr. 50/1991 privind autorizarea executării lucrărilor de construcţii, aprobat prin Ordinul M.D.R.L nr. 839/2009, cu modificările şi completările ulterioare,
* Codului de bază 14-2-5 din Nomenclatorul documentelor financiar-contabile (parte a Normelor specifice ale Ordinului nr. 2634/2015 privind documentele financiar-contabile, emis de Ministerul Finanţelor Publice,

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1.** Se constituie constituirea comisiei de recepţie la terminarea lucrărilor de execuție pentru înlocuirea unor panouri de gard la Depozitul de deșeuri Pata Rât, conform Contractului de lucrări nr. 5091/11/10.02.2021, în componenţa nominală cuprinsă în **anexa** care face parte integrantă din prezenta dispoziție.

**Art. 2** Persoanele desemnate în calitate de preşedinte/membru de rezervă, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

**Art. 3**. Cu ducerea la îndeplinire a prevederilor prezentei dispoziţii se încredinţează persoanele desemnate la art. 1, care vor îndeplini atribuţiile cuprinse în legislaţia aplicabilă în domeniul efectuării recepției la terminarea lucrărilor.

**Art. 4.** Prezenta dispoziţie se comunică persoanelor desemnate la art. 1 şi Prefectului Judeţului Cluj.

  **PRESEDINTE CONTRASEMNEAZĂ:**

 Alin Tișe **SECRETAR GENERAL AL JUDEŢULUI**

 Simona Gaci

**Anexă**

 **la Dispoziția nr. 135/2021**

# **COMPONENȚA NOMINALĂ**

 **a Comisiei de recepţie la terminarea lucrărilor de execuție pentru**

 **înlocuirea unor panouri de gard la Depozitul de deșeuri Pata Rât,**

**conform Contractului de lucrări nr. 5091/11/10.02.2021**

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei**  | **Numele și prenumele** | **Funcția deținută/****postul ocupat,**  | **Serviciul/****Biroul/Compartimentul** | **Mențiuni** |
| 1 | Președinte | Alexandru Crețu | Șef serviciu | Serviciul Lucrări și Achiziții Publice | - |
| 2 | Membru | Teofil Ciortea | Consilier | Serviciul Lucrări și Achiziții Publice | - |
| 3 | Membru | Aurelia Bogdan | Consilier | Serviciul Lucrări și Achiziții Publice | - |
| 4 | Membru | Mihai Inoan | Consilier | Serviciul Lucrări și Achiziții Publice | - |
| 5 | Membru | Silvia Fabian | Consilier | Serviciul Lucrări și Achiziții Publice | - |
| 6 | Preşedinte de rezervă | Aurelia Bogdan | Consilier | Serviciul Lucrări și Achiziții Publice | - |
| 7 | Membru de rezervă | Simona Engi Inăuan | Consilier | Serviciul Lucrări și Achiziții Publice | - |

 **CONTRASEMNEAZĂ:**

 **PREŞEDINTE, SECRETAR GENERAL AL JUDEŢULUI**

Alin Tișe Simona Gaci